A Larry Byrnes által vezetett No Drug Show című televíziós műsorban adott interjúban a Szcientológia Egyház a 2001. szeptember 11-i amerikai támadásokért és a Pearl Harbor elleni támadásért egyaránt a pszichiátereket és az általuk a pácienseiknek felírt gyógyszereket tette felelőssé. A szcientológia a pszichiátriát barbárnak és az emberi jogok megsértésének tartja. A videó felkerült a YouTube videómegosztó weboldalra, de később eltávolították "az Axiom 10 Productions, Inc. szerzői jogi igénye miatt". Mark Bunker a XenuTV-től megkérdőjelezte, hogy az Axiom 10 miért használná fel a Digital Millenium Copyright Act-et a videó eltávolítására a YouTube-ról, hiszen az az ő ideológiájukat népszerűsíti a pszichiáterekről. Később újra felkerült egy másik oldalra, a Vimeo.com-ra.
A szcientológia a pszichiátria ellen van.